ΚΑΝΟΝΙΣΜΟΣ (ΕΚ) αριθ. 3690/93 ΤΟΥ ΣΥΜΒΟΥΛΙΟ της 20ής Δεκεμβρίου 1993 για τη θέσπιση ενός κοινοτικού καθεστώτος που θα καθορίζει τις ελάχιστες πληροφορίες που πρέπει να περιλαμβάνονται στις άδειες αλιείας

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43,

την πρόταση της Επιτροπής(1) ,

τη γνώμη του Ευρωπαϊκού Κοινοβουλίου(2) ,

τη γνώμη της Οικονομικής και Κοινωνικής Επιτροπής,

Εκτιμώντας:

ότι, για να συμβάλει στη βελτίωση της νομοθεσίας που αφορά την εκμετάλλευση και στη διαφάνειά της, το άρθρο 5 του κανονισμού (ΕΟΚ) αριθ. 3760/92 του Συμβουλίου της 20ής Δεκεμβρίου 1992 για τη θέσπιση κοινοτικού συστήματος για την αλιεία και την υδατοκαλλιέργεια(3) , αποσκοπεί στη θέσπιση γενικού κοινοτικού καθεστώτος αδειών αλιείας-

ότι ο κανονισμός (ΕΟΚ) αριθ. 2847/93 του Συμβουλίου της 12ης Οκτωβρίου 1993 για τη θέσπιση ενός συστήματος ελέγχου της κοινής αλιευτικής πολιτικής(4) , ορίζει μεταξύ άλλων και τους κανόνες τους σχετικούς με τον έλεγχο των μέτρων διατήρησης και διαχείρισης των πόρων- ότι το πλαίσιο αυτό θα πρέπει να συμπληρωθεί-

ότι το κοινοτικό καθεστώς πρέπει να θέτει τους κανόνες περί των ελαχίστων πληροφοριών που θα περιέχονται στις άδειες αλιείας για κάθε αλιευτικό σκάφος που φέρει τη σημαία κράτους μέλους-

ότι θα πρέπει, ως εκ τούτου, να προβλεφθεί ότι οι άδειες αλιείας θα πιστοποιούν τις πληροφορίες για την ταυτότητα και τα τεχνικά χαρακτηριστικά των αλιευτικών σκαφών-

ότι οι πληροφορίες που περιέχονται στις άδειες αλιείας πρέπει να πληρούν τα χαρακτηριστικά που προβλέπονται στον κανονισμό (ΕΟΚ) αριθ. 2930/86 του Συμβουλίου της 22ας Σεπτεμβρίου 1986 που ορίζει τα χαρακτηριστικά των αλιευτικών σκαφών(5) και να τηρούν τις λεπτομέρειες που προβλέπονται από τον κανονισμό (ΕΟΚ) αριθ. 1381/87 της Επιτροπής της 20ής Μαΐου 1987 που θεσπίζει λεπτομερείς κανόνες όσον αφορά τη σήμανση και τον εφοδιασμό με τα αναγκαία έγγραφα των αλιευτικών σκαφών(6) και ότι οι πληροφορίες αυτές πρέπει να αντιστοιχούν στις παρεχόμενες βάσει του κανονισμού (ΕΟΚ) αριθ. 163/89 της Επιτροπής της 24ης Ιανουαρίου 1989 για τον πίνακα των αλιευτικών σκαφών της Κοινότητας(7) -

ότι πρέπει να προβλεφθεί η θέσπιση από τα κράτη μέλη διατάξεων που θα επιτρέπουν ανά πάσα στιγμή τον εκ μέρους των αρμόδιων αρχών έλεγχο των πληροφοριών που περιέχονται στις άδειες αλιείας-

ότι θα πρέπει να προβλεφθούν ορισμένες διατάξεις που θα επιτρέπουν τη συνεργασία στα πλαίσια της Κοινότητας-

ότι θα πρέπει να προβλεφθεί είτε μια μεταβατική περίοδος για τη χορήγηση των αδειών αλιείας υπό έγγραφη μορφή, είτε απαλλαγή από την υποχρεωτική τήρηση των αδειών επί του σκάφους, για ορισμένες κατηγορίες σκαφών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Θεσπίζεται κοινοτικό καθεστώς που καθορίζει τους κανόνες για τις ελάχιστες πληροφορίες που πρέπει να περιλαμβάνονται στις άδειες αλιείας, βάσει του άρθρου 5 κανονισμού (ΕΟΚ) αριθ. 3760/92.

2. Όλα τα κοινοτικά αλιευτικά σκάφη υποχρεούνται να έχουν άδεια αλιείας συνδεόμενη με το σκάφος.

3. Η άδεια φυλάσσεται επί του σκάφους.

4. Απαγορεύεται στα αλιευτικά σκάφη να αλιεύουν, να διατηρούν επί του σκάφους, να μεταφορτώνουν ή να εκφορτώνουν ψάρια όταν δεν διαθέτουν άδεια αλιείας ή όταν η άδεια αυτή αφαιρέθη ή ανεστάλη.

Άρθρο 2

Για τους σκοπούς του παρόντος κανονισμού, η "άδεια αλιείας των κοινοτικών σκαφών" περιλαμβάνει τουλάχιστον την πιστοποίηση από το κράτος μέλος της σημαίας των στοιχείων που αφορούν την ταυτότητα, τα τεχνικά χαρακτηριστικά και τον εξοπλισμό του κοινοτικού αλιευτικού σκάφους, όπως ορίζονται στο παράρτημα.

Άρθρο 3

Το κράτος μέλος της σημαίας, εκδίδει και διαχειρίζεται τις άδειες αλιείας, για τα αλιευτικά σκάφη που φέρουν τη σημαία του, τηρουμένων των διατάξεων που προβλέπονται στο άρθρο 11 του κανονισμού (ΕΟΚ) αριθ. 3760/92.

Άρθρο 4

1. Το κράτος μέλος της σημαίας μεριμνά ώστε τα στοιχεία που περιλαμβάνονται στις άδειες να συμφωνούν με εκείνα που αφορούν την αναγνώριση, τα τεχνικά χαρακτηριστικά και τον εξοπλισμό κάθε σκάφους που φέρει τη σημαία του, καθώς και με εκείνα που περιέχονται στον πίνακα των αλιευτικών σκαφών της Κοινότητας που προβλέπεται στον κανονισμό (ΕΟΚ) αριθ. 163/89.

2. Το κράτος μέλος της σημαίας θεσπίζει τα αναγκαία μέτρα ώστε τα στοιχεία που αναφέρονται στην παράγραφο 1 να μπορούν να ελεγχθούν ανά πάσα στιγμή από τις αρμόδιες αρχές ελέγχου.

Άρθρο 5

Το κράτος μέλος της σημαίας αφαιρεί προσωρινά ή οριστικά τις άδειες αλιείας σκαφών που αποτελούν αντικείμενο εφαρμογής μέτρου προσωρινής ακινητοποίησης και αφαιρεί τις άδειες αλιείας των σκαφών που αποτελούν το αντικείμενο μέτρου οριστικής παύσης λειτουργίας του.

Άρθρο 6

Το κράτος μέλος της σημαίας συμπληρώνει το ή τα δελτία που κατάρτισε σύμφωνα με τις διατάξεις που προβλέπονται στο κανονισμό (ΕΟΚ) αριθ. 163/89, για να εντάξει σ' αυτά όλα τα στοιχεία που αφορούν τις αλιευτικές άδειες που χορήγησε στα σκάφη που φέρουν τη σημαία του.

Άρθρο 7

1. Τα κράτη μέλη της σημαίας ορίζουν τις αρμόδιες αρχές για τη χορήγηση των αλιευτικών αδειών και θεσπίζουν τα αναγκαία μέτρα για να εξασφαλίσουν την αποτελεσματικότητα του καθεστώτος.

2. Τα κράτη μέλη της σημαίας κοινοποιούν στα υπόλοιπα κράτη μέλη και στην Επιτροπή το όνομα και τη διεύθυνση των αρμοδίων αρχών που αναφέρονται στην παράγραφο 1. Ενημερώνουν την Επιτροπή για τα μέτρα που έλαβαν σε εθνικό επίπεδο το αργότερο έξι μήνες μετά την έναρξη ισχύος του παρόντος κανονισμού και σε περίπτωση τροποποιήσεων, το συντομότερο δυνατό.

Άρθρο 8

1. Τα κράτη μέλη διαβιβάζουν στην Επιτροπή τα στοιχεία που περιέχονται στα δελτία που αναφέρονται στο άρθρο 6, σύμφωνα με τις διαδικασίες που προβλέπονται από τον κανονισμό (ΕΟΚ) αριθ. 163/89.

2. Οι αρμόδιες αρχές του κράτους μέλους της σημαίας πρέπει, κατόπιν αιτήσεως των αρμοδίων αρχών ελέγχου ενός άλλου κράτους μέλους, οι οποίες ελέγχουν ένα σκάφος στα ύδατα που υπάγονται στη δικαιοδοσία του, να επιβεβαιώσουν τα στοιχεία που αναφέρονται στο άρθρο 4. Αυτή η αίτηση επιβεβαίωσης των στοιχείων μπορεί επίσης να απευθυνθεί στην Επιτροπή.

Άρθρο 9

Το Συμβούλιο αποφασίζει, το αργότερο στις 31 Δεκεμβρίου 1994, για τις διατάξεις που προτείνει η Επιτροπή όσον αφορά τις άδειες αλιείας που εφαρμόζονται στα κοινοτικά αλιευτικά σκάφη, καθώς και στα σκάφη που φέρουν σημαία τρίτης χώρας και ασκούν τις δραστηριότητές τους στην κοινοτική ζώνη αλιείας, των οποίων οι δραστηριότητες υπόκεινται σε μέτρα ρύθμισης της εκμετάλλευσης ορισμένων πόρων.

Άρθρο 10

Ο παρών κανονισμός αρχίζει να ισχύει την 1η Ιανουαρίου 1994.

Εφαρμόζεται από την 1η Ιανουαρίου 1995.

Ωστόσο, μέχρι την 1η Ιανουαρίου 1996, τα κράτη μέλη μπορούν να χορηγούν παρεκκλίσεις, από την υποχρέωση που αναφέρεται στο άρθρο 1 παράγραφος 3, στα σκάφη που φέρουν τη σημαία τους και τα οποία ασκούν τις δραστηριότητές τους αποκλειστικά στα θαλάσσια ύδατα που υπάγονται στη δικαιοδοσία τους.

Τα κράτη μέλη μπορούν να απαλλάσσουν από την εν λόγω υποχρέωση τα σκάφη συνολικού μήκους μικρότερου από 10 μέτρα τα οποία φέρουν τη σημαία τους και τα οποία ασκούν τις δραστηριότητές τους αποκλειστικά στα θαλάσσια ύδατα που υπάγονται στη δικαιοδοσία τους.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σα κάθε κράτος μέλος.

Βρυξέλλες, 20 Δεκεμβρίου 1993.

Για το Συμβούλιο

Ο Πρόεδρος

A. BOURGEOIS

(1) ΕΕ αριθ. C 310 της 16. 11. 1993, σ. 13.

(2) Γνώμη που διατυπώθηκε στις 17 Δεκεμβρίου 1993 (δεν έχει δημοσιευθεί ακόμη στην Επίσημη Εφημερίδα).

(3) ΕΕ αριθ. L 389 της 31. 12. 1992, σ. 1.

(4) ΕΕ αριθ. L 261 της 20. 10. 1993, σ. 1.

(5) ΕΕ αριθ. L 274 της 25. 9. 1986, σ. 1.

(6) ΕΕ αριθ. L 132 της 21. 5. 1987, σ. 9.

(7) ΕΕ αριθ. L 20 της 25. 1. 1989, σ. 5.

ΠΑΡΑΡΤΗΜΑ

ΕΛΑΧΙΣΤΑ ΣΤΟΙΧΕΙΑ(1)

Ι. ΣΤΟΙΧΕΙΑ ΤΑΥΤΟΤΗΤΑΣ

Α. ΣΚΑΦΟΣ

Εσωτερικός αριθ.

1. Όνομα του σκάφους .

2. Φέρει σημαία .

3. Λιμένας νηολόγησης .

4. Αριθμός νηολογίου .

5. Εξωτερική σήμανση .

6. Διεθνής αριθμός κλήσης .

Β. ΑΣΚΩΝ ΤΗΝ ΕΚΜΕΤΑΛΛΕΥΣΗ

1. Όνομα(τα) του (των) πλοιοκτήτη(ών) ή του εφοπλιστή .

.

Διεύθυνση .

2. Όνομα(τα) του (των) ναυλωτή(ών) .

.

.

Διεύθυνση .

.

(σε περίπτωση νομικού προσώπου ή ένωσης,

όνομα(τα) του (των) αντιπροσώπου(ων) .

.

ΙΙ. ΤΕΧΝΙΚΑ ΧΑΡΑΚΤΗΡΙΣΤΙΚΑ ΚΑΙ ΕΞΟΠΛΙΣΜΟΣ

1. Τύπος του σκάφους .

2. Τύπος του κυριότερου αλιευτικού εργαλείου

1 .

2 .

3 .

4 .

3. Ισχύς του κινητήρα .

4. Μήκος - συνολικό .

- μεταξύ καθέτων .

- άλλη προδιαγραφή(2) .

5. Χωρητικότητα - "Οσλο" ή .

- "Λονδίνο" ή .

- άλλες προδιαγραφές .

6. Τμήματα του στόλου ή στοιχεία ταυτότητός τους(3) .

(1) Οι πληροφορίες πρέπει να αντιστοιχούν στις παρεχόμενες βάσει του κανονισμού (ΕΟΚ) αριθ. 163/89 της Επιτροπής της 24ης Ιανουαρίου 1989 σχετικά με τον πίνακα των αλιευτικών σκαφών της Κοινότητας.

(2) Μόνο για σκάφη καθαρού συνολικού μήκους κάτω των 10 μέτρων.

(3) Οι πληροφορίες που αναφέρονται σε αυτό το σημείο αντιστοιχούν στους καταλόγους σκαφών αναλόγως του τμήματος του στόλου στον οποίο ανήκουν, ενδεχομένως αναλόγως της περιόδου, καθώς και στις αναγραφόμενες στους καταλόγους αυτές τροποποιήσεις, με τις διαδικασίες.